PARLAONICA



10. travnja u našoj se školi održala još jedna Parlaonica u kojoj su sudjelovali učenici sedmog i osmog razreda.

Tema Parlaonice je bila Život u gradu ili na otoku a učenici su temu izabrali u ponuđenoj im anketi. Priprema za Parlaonicu trajala je otprilike deset školskih sati. Učenici su uz pomoć Cvjetke Bilić ( pedagog-pripravnik ) i Lane Damjanić, školske psihologinje napravili prezentacije za završnu riječ.

Suci su bili učiteljica Katija Balić i nastavnici Briseida Udovičić i Ante Visković. Kao gost skupine otok u Parlaonici je sudjelovala Maja Huljić, magistar knjižničarstva dok je gost skupine grad bila nastavnica Marlena Carić.



Skupinu otok predstavljali su učenici:Lucija Miljak,, Julija Matijašević, Karla Barbić, Benjamin Peronja, Ivan Bunčuga, Kristijana Barbarić, Ivona Remetić, Ivona Biličić i Ria Viličić.

A skupinu grad:Prošper Gurdulić, Ani Šimičić, Ana Milatić, Ružica Bevanda, Matea Tresić, Stefani Gabelić, Madlene Grančić i Ivan Radonić.

Suci su bili učiteljica Katija Balić i nastavnici Briseida Udovičić i Ante Visković. Kao gost skupine otok u Parlaonici je sudjelovala Maja Huljić, magistar knjižničarstva dok je gost skupine grad bila nastavnica Marlena Carić.

PREDNOSTI ŽIVOTA NA OTOKU

UVODNA RIJEČ SKUPINE OTOK:  
Sunce, more, mir… što čovjek više može poželjeti?


Bez gužvi i stresa otočna sredina idealno je mjesto za obitelji – otok je idealno mjesto za odrastanje, upoznavanje prijatelja i dječje igre.

Povezanost i solidarnost ljudi u malim otočnim sredinama daje osjećaj pripadnosti i učvršćuje lokalni identitet.

Tradicija s kojom odrastamo postaje dio nas i obogaćuje naš život. Poznanstva i odnose među ljudima, ali i sigurnost koju osjećamo u svom okruženju moguće je doživjeti samo u malim sredinama.



Skupina **otok**

ZAVRŠNA RIJEČ OTOK

PREDNOSTI ŽIVOTA U GRADU

UVODNA RIJEČ

„Grad nudi puno više“ – svatko od nas vjerojatno je više puta čuo ovu rečenicu. No što ona zapravo znači?

U gradu čovjek ima više mogućnosti – bilo da se radi o poslovnom ili privatnom životu.

U gradu se uvijek nešto zbiva. Svatko ima priliku raditi ono što voli – bilo da se radi o sportu, obrazovanju i karijeri. Pa isto tako i na pola životnog vijeka promijeniti posao ili životni stil.

Grad živi punim plućima, a nama ostavlja prostora za brzo i lako obavljanje svakodnevnih poslova.



Skupina **grad**

ZAVRŠNA RIJEČ GRAD 

RASPRAVA SE TEMELJILA NA PITANJIMA

* Što možete reći o kvaliteti života ( ekologija, zapošljavanje, školovanje, medicinska skrb ) ?
* Što mislite o prehrani?
* Što mislite o sigurnosti života?
* Kakav je društveni život?
* Kako provodimo slobodno vrijeme?
* Koje su važne značajke prometa?

Nakon predstavljene završne riječi odlukom sudaca pobjeda je pripala skupini koja je predstavljala život na otoku. Ali čestitke idu svim učenicima sudionicima i njihovim mentorima na uloženom trudu i vremenu a ponajviše na volji koju imaju da se obogate školski sadržaji i ono najvažnije – da se razvija komunikacija koja će biti temeljena na slušanju i uvažavanju tuđeg i pristojnom argumentiranju svog mišljenja.